sukhrobnurali/uzbek-legal-corpus huggingface dataset:
Tashqi savdo operatsiyalarini amalga oshirishda xorijiy valyutadagi mablagʻlardan foydalanish ustidan nazoratni takomillashtirish chora-tadbirlari toʻgʻrisida
(resolution, 2020-09-01)

Tashqi savdo operatsiyalarining toʻgʻri va oʻz vaqtida amalga oshirilishi ustidan amaliy nazoratni taʼminlash hamda Oʻzbekiston respublika valyuta birjasi resurslaridan samarali foydalanish maqsadida Vazirlar Mahkamasi qaror qiladi: 2. Belgilansinki, tadbirkorlik faoliyati subyektlarining tashqi savdo kontraktlari ustidan nazorat qilish va monitoring olib borish valyuta nazorati organlari va vakolatli banklar tomonidan Tashqi savdo operatsiyalarining yagona elektron axborot tizimi orqali amalga oshiriladi. 3. Oʻzbekiston Respublikasining vakolatli banklariga: tashqi savdo kontraktlari ustidan nazorat qilish va monitoring olib borish boʻyicha ixtisoslashtirilgan boʻlinmalar tashkil etish; avans toʻlovlari tuzilgan import kontraktlariga muvofiq oʻtkazilsin; 5. Tashqi iqtisodiy aloqalar vazirligi “Oʻzinvestloyiha” injiniring kompaniyasi bilan birgalikda loyihalash va tadqiqot tashkilotlari bazasida yetakchi xorijiy konsalting kompaniyalarini jalb etgan holda bir oy muddatda import texnologiyalar, mashina va uskunalarni xarid qilishda eng maqbul variantlarni tanlash yuzasidan maslahat berish va xizmatlar koʻrsatishga ixtisoslashtirilgan xoʻjalik hisobidagi tegishli maʼlumotlar bankiga ega boʻlgan tarmoq va tarmoqlararo mustaqil konsalting firmalari tarmogʻini tashkil etsin. Adliya vazirligi “Oʻzinvestloyiha” kompaniyasi, Tashqi iqtisodiy aloqalar vazirligi va Moliya vazirligi bilan birgalikda oʻn kun muddatda ixtisoslashtirilgan konsalting firmalari toʻgʻrisidagi Nizomni ishlab chiqsin va tasdiqlasin. 9. Belgilab qoʻyilsinki, import kontraktlar (shartnomalar)ini tuzishda import qiluvchilar mahsulotlar belgilangan tartibda akkreditatsiya qilingan organlar tomonidan muvofiqlik sertifikatsiyasidan (majburiy tartibda sertifikatlanishi shart boʻlgan mahsulotlar uchun) majburiy tartibda oʻtkazilishini nazarda tutishlari kerak. Rezidentlarga import kontraktlar (shartnomalar)ini tuzishda ularning shartlarida tovarlarni joʻnatishdan oldin tekshirishni, majburiy muvofiqlik sertifikatsiyasidan oʻtkazishni nazarda tutish tavsiya qilinsin. 10. Oʻzbekiston Respublikasi Tashqi iqtisodiy aloqalar vazirligi, “Oʻzdavstandart” markazi va Davlat soliq qoʻmitasi import tovarlarni joʻnatishdan oldin tekshirish tizimini tashkil etishga oid takliflarni bir oy muddatda Vazirlar Mahkamasiga kiritsinlar. 11. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ. T. Sultonov zimmasiga yuklansin.
Muddatli harbiy va muqobil xizmatning belgilangan muddatlarini oʻtab boʻlgan shaxslarni qurolli kuchlar, chegara va ichki qoʻshinlar saflaridan zaxiraga boʻshatish va fuqarolarni muddatli harbiy va muqobil xizmatga navbatdagi chaqirish toʻgʻrisida
(resolution, 2021-02-22)

“Umumiy harbiy majburiyat va harbiy xizmat toʻgʻrisida” va “Muqobil xizmat toʻgʻrisida”gi Oʻzbekiston Respublikasi qonunlariga muvofiq Vazirlar Mahkamasi qaror qiladi: 1. Muddatli harbiy va muqobil xizmatning belgilangan muddatlarini oʻtab boʻlgan shaxslar Oʻzbekiston Respublikasining Qurolli Kuchlari, chegara va ichki qoʻshinlari saflaridan zaxiraga boʻshatilsin. 2. 1969 — 1978-yillarda tugʻilgan, chaqiriq muddatini uzaytirish huquqiga ega boʻlmagan Oʻzbekiston Respublikasi fuqarolari 1996-yilning aprel-may oylarida muddatli harbiy va muqobil xizmatga chaqirilsin.
Hukumatlararo bitimlarni tasdiqlash toʻgʻrisida
(resolution, 2016-10-04)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: a) 1996-yil 10-yanvarda Toshkent shahrida imzolangan Oʻzbekiston Respublikasi Hukumati bilan Tojikiston Respublikasi Hukumati oʻrtasida erkin savdo toʻgʻrisidagi Bitim; b) Oʻzbekiston Respublikasi Hukumati bilan Turkmaniston Hukumati oʻrtasida investitsiyalarni oʻzaro ragʻbatlantirish va himoya qilish toʻgʻrisidagi Bitim; Oʻzbekiston Respublikasi Hukumati bilan Turkmaniston Hukumati oʻrtasida uzoq muddatli savdo-iqtisodiy hamkorlikning asosiy yoʻnalishlari toʻgʻrisidagi bitim; Oʻzbekiston Respublikasi Hukumati bilan Turkmaniston Hukumati oʻrtasida xalqaro avtomobilda yoʻlovchi va yuk tashish aloqasi toʻgʻrisidagi bitim; Oʻzbekiston Respublikasi Hukumati bilan Turkmaniston Hukumati oʻrtasida moliya-sanoat guruhlarini tashkil etishning asosiy prinsiplari toʻgʻrisidagi bitim; 1996-yil 16-yanvarda Chorjoʻy shahrida imzolangan Oʻzbekiston Respublikasi Hukumati bilan Turkmaniston Hukumati oʻrtasida ishlab chiqarish kooperatsiyasi toʻgʻrisidagi Bitim; v) 1995-yil 1-noyabrda Hindistonning Nyu-Dehli shahrida imzolangan Osiyo va Tinch okeani mintaqasi uchun koinot fanlar va texnologiyalari boʻyicha taʼlim markazini taʼsis etish toʻgʻrisidagi Bitim (BMT shafeligida). 2. Bosh vazir oʻrinbosarlari, tashqi ishlar vaziri Oʻzbekiston Respublikasining mazkur bitimlarda nazarda tutilgan majburiyatlari oʻz vaqtida bajarilishi ustidan nazoratni taʼminlasinlar.
OʻZBEKISTON RESPUBLIKASIDA IShChI KADRLARNI UZLUKSIZ KASBGA OʻQITISh, QAYTA OʻQITISh VA ULARNING MALAKASINI OShIRISh TIZIMINI ShAKLLANTIRISh TOʻGʻRISIDA
(resolution, 2021-02-22)

Respublika iqtisodiyotining yuqori malakali ishchi kadrlarga boʻlgan talablarini toʻlaroq qondirish, kasbga oʻqitishning uzluksizligini taʼminlash, fuqarolarning ijtimoiy himoyalanganligini kuchaytirish va mehnat bozorida ularning raqobat qila olish qobiliyatlarini oshirish maqsadida Vazirlar Mahkamasi qaror qiladi: 1. Ishchi kadrlarni uzluksiz tayyorlash, qayta tayyorlash va ularning malakasini oshirish tizimini shakllantirish va rivojlantirishga doir chora-tadbirlar ilovaga muvofiq tasdiqlansin. 2. Qoraqalpogʻiston Respublikasi Vazirlar Kengashi, viloyatlar, shaharlar va tumanlar hokimliklari uch oy muddatda ishchi kadrlarni uzluksiz tayyorlash, qayta tayyorlash va ularning malakasini oshirishning hududiy dasturlarini ishlab chiqsinlar va tasdiqlasinlar. 3. Mehnat vazirligi Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda ishchi kadrlarni uzluksiz tayyorlash, qayta tayyorlash va ularning malakasini oshirish tizimini shakllantirish va rivojlantirishga doir chora-tadbirlarni amalga oshirish qanday borayotganligi toʻgʻrisida Oʻzbekiston Respublikasi Vazirlar Mahkamasini 1996-yil 1-sentabrgacha xabardor qilsin. 4. Mazkur qarorning bajarilishini nazorat qilish Bosh vazir oʻrinbosarlari zimmasiga yuklansin.
BOLALI OILALARNI IJTIMOIY HIMOYa QILIShNI KUChAYTIRISh ChORA-TADBIRLARI TOʻGʻRISIDA
(decree, 2002-01-25)

2. 1996-yil 1-apreldan boshlab bola ikki yoshga toʻlgunga qadar uni parvarish qilish uchun har oylik nafaqalar miqdorlari koʻpaytirilsin va ular eng kam oylik ish haqining 150 foiz miqdorida belgilansin.
Oʻzbekiston Respublikasida Favqulodda vaziyatlar vazirligini tashkil etish toʻgʻrisida
(decree, 2025-10-21)

Aholini va xalq xoʻjaligi obyektlarini tabiiy ofatlardan muhofaza qilishning samarali tizimini tashkil etish, respublikada tabiiy va texnogen tusdagi favqulodda vaziyatlarning oldini olish va oqibatlarini bartaraf etish maqsadida: 1. Oʻzbekiston Respublikasi Mudofaa vazirligining Fuqaro mudofaasi va favqulodda vaziyatlar boshqarmasi negizida Oʻzbekiston Respublikasi Favqulodda vaziyatlar vazirligini tashkil qilsin. 3. Aholini va xalq xoʻjaligi obyektlarini muhofaza etishni taʼminlashga rahbarlik qilish: Oʻzbekiston Respublikasida — Oʻzbekiston Respublikasi Bosh vaziriga; Qoraqalpogʻiston Respublikasi, viloyatlar, shaharlar va tumanlarda — Qoraqalpogʻiston Respublikasi Vazirlar Kengashi Raisiga va tegishli hududlarning hokimlariga; vazirliklar, idoralar, uyushmalar, korxonalar, muassasalar va tashkilotlarda — vazirlarga, davlat qoʻmitalari va uyushmalar boshqaruvlari raislariga, korxonalar, muassasalar va tashkilotlarning direktorlari va boshliqlariga yuklansin. 4. Qoraqalpogʻiston Respublikasi Vazirlar Kengashi, viloyatlar, shaharlar va tumanlar hokimlari Oʻzbekiston Respublikasi Favqulodda vaziyatlar vazirligi bilan birgalikda bir oy muddatda mavjud fuqaro mudofaasi va favqulodda vaziyatlar hududiy organlari negizida favqulodda vaziyatlar boshqarmalari (boʻlimlari)ni tashkil etsinlar. Ushbu bandning bajarilishi toʻgʻrisida 1996-yilning 15-apreligacha axborot bersinlar. 7. Oʻzbekiston Respublikasi Vazirlar Mahkamasi Favqulodda vaziyatlar vazirligi faoliyatini tashkil etish toʻgʻrisida bir hafta muddatda qaror qabul qilsin.
VAZIRLAR MAHKAMASINING “OʻZBEKISTON RESPUBLIKASI DAVLAT SOLIQ QOʻMITASINI TAShKIL ETISh VA UNING FAOLIYATI MASALALARI TOʻGʻRISIDA” 1994 YIL 4 MARTDAGI 114-SON QARORIGA OʻZGARTIRISh VA QOʻShIMChALAR KIRITISh HAQIDA
(resolution, 2021-02-22)

Oʻzbekiston Respublikasi Oliy Majlisining “Muddatida toʻlanmagan soliqlar va boshqa majburiy toʻlovlarni undirib olish toʻgʻrisida”gi Oʻzbekiston Respublikasi Qonunini amalga kiritish haqida”gi qarorining 2-bandiga muvofiq Vazirlar Mahkamasi qaror qiladi: 1. Vazirlar Mahkamasining 1994-yil 4-martdagi 114-son qarori bilan tasdiqlangan Oʻzbekiston Respublikasi Davlat soliq qoʻmitasi toʻgʻrisidagi Nizomning IV bobining 9-bandi “k” kichik bandi chiqarib tashlansin va uning oʻrniga quyidagi mazmundagi “k” va “l” kichik bandlar kiritilsin: “k) korxonalar, muassasalar va tashkilotlardan davlat budjetiga soliqlar va boshqa majburiy toʻlovlarni va ular boʻyicha boqimandalarni soʻzsiz undirib olish; l) fuqarolar, ajnabiy fuqarolar va fuqaroligi boʻlmagan shaxslardan soliqlar va boshqa toʻlovlar boʻyicha boqimandalarni davlat foydasiga undirib olish toʻgʻrisida tegishli sudlarga daʼvo arizasi berish”. 2. IV bobning 9-bandi “l” — “r” kichik bandlari tegishli ravishda “m” — “s” kichik bandlar deb hisoblansin.
FAYZULLA XOʻJAYEV TAVALLUDINING 100 YILLIGINI NIShONLASh TOʻGʻRISIDA
(resolution, 2021-02-22)

Atoqli davlat va jamoat arbobi Fayzulla Xoʻjayevning Oʻzbekiston tarixida tutgan alohida oʻrnini inobatga olib Vazirlar Mahkamasi qaror qiladi: 1. F. Xoʻjayev tavalludining 100 yilligi 1996-yilda mamlakatimizda keng miqyosda nishonlansin. Oʻzbekiston Respublikasi Bosh vazirining oʻrinbosari S. Saidqosimov huzurida ushbu sanaga tayyorgarlik koʻrish va uni oʻtkazish boʻyicha respublika tashkiliy qoʻmitasi tuzilsin. Tashkiliy qoʻmita tegishli vazirliklar, hokimliklar, idoralar va jamoat tashkilotlari bilan birgalikda bir oy muddatda oʻz tadbirlarini ishlab chiqsin va uni amalga oshirishga kirishsin. 2. Oʻzbekiston Respublikasi Fanlar akademiyasi, Toshkent shahar hokimligi va Respublika “Maʼnaviyat va maʼrifat” jamoatchilik markaziga tegishli tashkilotlar bilan birgalikda: 1996-yilning may oyida OʻzFA zalida F. Xoʻjayev yubileyi kyechasini oʻtkazish; Toshkentda F. Xoʻjayev ijodiga bagʻishlangan ilmiy konferensiya oʻtkazish; F. Xoʻjayev haqidagi xotiralar toʻplamini nashrga tayyorlash; F. Xoʻjayev hayoti va ijodi boʻyicha keng qamrovli tadqiqot ishlari olib borish topshirilsin. 3. Oʻzbekiston Respublikasi Davlat matbuot qoʻmitasi F. Xoʻjayevning asarlarini, u haqdagi xotiralar toʻplami, risolalarni nashr etishni rejalashtirsin. 4. Oʻzbekiston Respublikasi Aloqa vazirligi Markaziy bank huzuridagi Maxsus ishlab chiqarish korxonasi va “Sharq” konserni bilan birgalikda F. Xoʻjayev siymosi aks ettirilgan pochta markalari, konvertlar va otkritkalar chiqarsin. 5. Qoraqalpogʻiston Respublikasi Vazirlar Kengashiga, viloyatlar va Toshkent shahar hokimliklariga F. Xoʻjayev yubileyini keng nishonlash yuzasidan tadbirlar ishlab chiqib, amalga oshirish topshirilsin. 6. Oʻzbekiston davlat kinokompaniyasi F. Xoʻjayev hayoti .va ijodi haqida hujjatli film yaratsin. 7. Oʻzbekiston davlat teleradioeshittirish kompaniyasi va boshqa ommaviy axborot vositalariga F. Xoʻjayevning hayoti va faoliyati haqida turkum koʻrsatuvlar, eshittirishlar va maqolalar tayyorlash topshirilsin. 8. Oʻzbekiston Respublikasi Moliya vazirligi F. Xoʻjayev yubileyini oʻtkazish xarajatlarining respublika budjetidan qoplanishini nazarda tutsin. 9. Ushbu qarorning bajarilishini nazorat qilish Vazirlar Mahkamasining Taʼlim va fan boʻlimiga yuklansin.
1996-YIL HOSILI UChUN PAXTANING RAYONLAShTIRILGAN VA ISTIQBOLLI NAVLARINI JOYLAShTIRISh HAMDA RESPUBLIKA XOʻJALIKLARINI SIFATLI URUGʻLAR BILAN TAʼMINLASh TOʻGʻRISIDA
(resolution, 2021-02-22)

Respublika mintaqalari boʻyicha paxtaning seleksiya navlarini oqilona joylashtirish, yuqori sifatli koʻp tola olish, xoʻjaliklarni yuqori sifatli urugʻlar bilan taʼminlash, shuningdek, paxta urugʻchiligini takomillashtirish maqsadida Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashi, viloyatlar hokimliklari, Oʻzbekiston Respublikasi Qishloq hoʻjaligi vazirligi va Oʻzbekiston Qishloq hoʻjaligi fanlari akademiyasining paxtaning rayonlashtirilgan va istiqbolli navlarini 1-ilovaga muvofiq joylashtirish boʻyicha takliflar qabul qilinsin. 2. Qishloq hoʻjaligi vazirligi (Jumaniyozov), “Oʻzdavpaxtasanoatsotish” uyushmasi (Zikriyeev): 1996-yil 25-fevralgacha urugʻlik paxtani tozalashni tugallasinlar; 1996-yil 10-martgacha ekiladigan chigitlarni navlarga ajratilishini, tuksizlantirilishini, ularni kalibrlashni va markazlashtirilgan tartibda dorilashni taʼminlasinlar. Bir gektar maydonga 60 kilogramm tukli va 30 kilogramm tuksizlantirilgan chigit hisobidan ularni faqat dorilangan va idishga joylashgan holda Qoraqalpogʻiston Respublikasi va viloyatlar boʻyicha 2-ilovaga muvofiq tarqatsinlar; Ekish materiallarining belgilangan muddatlarda viloyatlararo yetkazib berilishini 3-ilovaga muvofiq taʼminlasinlar; Koʻchma fondda qolgan chigitni saqlanishi va sifati ustidan nazoratni kuchaytirsinlar. 3. Qishloq hoʻjaligi vazirligi, Oʻzbekiston Qishloq hoʻjaligi fanlar akademiyasi, “Oʻzdavpaxtasanoatsotish” uyushmasi, Qoraqalpogʻiston Respublikasi Vazirlar Kengashi, viloyatlarning hokimliklari: Xoʻjaliklarda paxtaning faqat bitta, tumanlarda — 2 ta va viloyatlarda 3-4 ta seleksiya navlarini ekilishini taʼminlasinlar. Xoʻjaliklar va tumanlarning rahbarlari ushbu tartibga rioya qilishi uchun shaxsan javobgar ekanliklari toʻgʻrisida ogohlantirilsinlar; Elita va birinchi reproduksiya urugʻlari yetishtiruvchi elita-urugʻchiligi xoʻjaliklari ishini tubdan yaxshilasinlar. Paxtaning yangi va istiqbolli navlari faqat ilmiy-tadqiqot institutlarning eksperimental bazalarida va nav sinash uchastkalari joylashgan xoʻjaliklarda sinovdan oʻtkazilsin. 4. Ekish materialini tejamli sarflash maqsadida uni aniq ekuvchi seyalkalarda ekish amaliyotga kiritilsin. “Oʻzqishloqxoʻjalikmashxolding” xolding kompaniyasi (Paygin), “Oʻzqishloqxoʻjaliktaʼminottuzatish” davlat-kooperativ qoʻmitasi (Jabborov) tuzilgan shartnomalarga muvofiq paxtachilik xoʻjaliklarini aniq ekadigan seyalkalar bilan taʼminlasinlar. 5. “Oʻzagrokimyoservis” uyushmasi (Hasanov) oʻn kun muddatda paxta tozalash zavodlarini chigitni dorilovchi vositalar bilan zarur miqdorda taʼminlasinlar va dorilash ustidan nazoratni kuchaytirsin. Elita-urugʻchiligi xoʻjaliklariga azotli, fosforli va kaliyli oʻgʻitlarni birinchi navbatda va paxta uchun belgilangan normadan 10 foiz ortiq yetkazib bersin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I.Joʻrabekov zimmasiga yuklansin.
SPORT MAKTABLARI VA OʻQUV YuRTLARI XODIMLARINING MEHNATIGA HAQ TOʻLAShNI MUVOFIQLAShTIRISh TOʻGʻRISIDA
(resolution, 2010-09-23)

Sport maktablari va oʻquv yurtlari xodimlarining mehnatiga haq toʻlashni muvofiqlashtirish maqsadida Vazirlar Mahkamasi qaror qiladi: 1. Sport maktablari va oʻquv yurtlari rahbarlari, sport boʻyicha trener oʻqituvchilarining, shuningdek, instruktor-metodistlarining mehnatiga haq toʻlashdagi razryadlari va qoʻshimcha haqlari ilovaga muvofiq tasdiqlansin. 2. Oʻzbekiston Respublikasi Xalq taʼlimi vazirligi va Davlat sport qoʻmitasi qaytadan qoʻrib chiqilgan razryadlar asosida mehnatga haq toʻlashni 1996-yil 1-fevraldan amalga oshirsinlar. 3. Oʻzbekiston Respublikasi Moliya vazirligi ushbu maqsadlar uchun budjetdan mablagʻ ajratsin. 4. Mazkur qarorning bajarilishini nazorat qilish Bosh vazir oʻrinbosarlari S. Saidqosimov va B. Hamidov zimmasiga yuklansin.
OʻZBEKISTON RESPUBLIKASI KONSTITUTSIYAVIY SUDI FAOLIYATINING TAʼMINOTI TOʻGʻRISIDA
(constitution, 2025-12-19)

Oʻzbekiston Respublikasi Oliy Majlisining “Oʻzbekiston Respublikasi Konstitutsiyaviy sudi faoliyatining taʼminoti toʻgʻpisida” 1995-yil 22 dekabpdagi qapopiga muvofiq Vaziplap Mahkamasi qapop qiladi: Oʻzbekiston Respublikasi Konstitutsiyaviy sudining: Konstitutsiyaviy sud appapatining xodimlapi sonini, Konstitutsiyaviy sud Raisi, Rais oʻpinbosapi va uning aʼzolapini ham qoʻshib, 30 kishi etib belgilash toʻgʻpisidagi; Konstitutsiyaviy sud Raisi va uning oʻpinbosapiga, shuningdek, sud aʼzolapiga tegishli pavishda Oliy Majlis Raisining oʻpinbosapi, Oliy Majlis Qoʻmitasining paisi va pais oʻpinbosapi uchun belgilangan mehnat qilish, moddiy-maishiy taʼminot shapt-shapoitlapini jopiy etish toʻgʻpisidagi takliflapiga pozilik bepilsin.
8 MART — XALQARO XOTIN-QIZLAR KUNINI NIShONLASh TOʻGʻRISIDA
(resolution, 2021-02-22)

Mamlakatimizda 8-mart — Xalqaro xotin-qizlar kunini keng nishonlash maqsadida Vazirlar Mahkamasi qaror qiladi: 1. Oʻzbekiston Respublikasi Xotin-qizlar qoʻmitasining 8-mart Xalqaro xotin-qizlar kunini nishonlash toʻgʻrisidagi taklifi maʼqullansin. 2. Toshkent shahar hokimligi (K. Toʻlaganov) Oʻzbekiston Respublikasi xotin-qizlar qoʻmitasi bilan birgalikda bayramga bagʻishlangan tantanali kechani 1996-yil 7-mart kuni “Turkiston” saroyida oʻtkazishni taʼminlasin. 3. Madaniyat ishlari vazirligi (E. Hayitboyev) Toshkent shahar hokimligiga “Turkiston” saroyida boʻladigan tantanali kechani oʻtkazishda amaliy yordam koʻrsatsin. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari xotin-qizlar kuni munosabati bilan tegishli tadbirlar belgilasinlar hamda joylarda bayramning koʻtarinki ruhda oʻtishini taʼminlasinlar. 5. Bayramni oʻtkazish bilan bogʻliq boʻlgan sarf-xarajatlar mahalliy budjet hisobidan qoplanishi belgilab qoʻyilsin. 6. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari D. Gʻulomova zimmasiga yuklansin.
“Amantaytau Goldfilds” qoʻshma korxonasiga noyob metallar qazib olish va qayta ishlash uchun yer ajratish toʻgʻrisida
(resolution, 2002-05-24)

Oʻzbekiston Respublikasi Vazirlar Mahkamasi qaror qiladi: Qishloq xoʻjaligi vazirligi va Navoiy viloyati hokimligining “Amantaytau Goldfilds” qoʻshma korxonasiga noyob metallar qazib olish va qayta ishlash uchun yer maydoni ajratish toʻgʻrisidagi taklifi ilovaga muvofiq tasdiqlansin. Yer maydonini topshirish yer ajratish shartlari bajarilgandan soʻng amalga oshirilsin.
ERLARNI MELIORATSIYALAShNI DAVLAT TOMONIDAN QOʻLLAB-QUVVATLASh ChORA-TADBIRLARI TOʻGʻRISIDA
(resolution, 2021-02-22)

Melioratsiyalash tadbirlarini oʻtkazishda iqtisodiy jihatdan zaif xoʻjaliklarga yordam koʻrsatish, xoʻjaliklararo kollektor tarmoqlarini tuzatish va tozalashga oid ishlar hajmini koʻpaytirish maqsadida Vazirlar Mahkamasi qaror qiladi: 1. Pul-kredit siyosati boʻyicha respublika komissiyasi (Hamidov) xoʻjaliklar ichidagi kollektor-drenaj tarmoqlarini tuzatish va tozalash uchun iqtisodiy zaif xoʻjaliklarga, shu jumladan Qoraqalpogʻiston Respublikasi xoʻjaliklariga 70 mln. soʻm, Jizzax, Qashqadaryo va Sirdaryo viloyatlari xoʻjaliklariga 60 mln. soʻmdan kredit berish maqsadida “Paxta-bank”ka 250 mln. soʻm miqdorida kredit resurslar ajratish masalasini koʻrib chiqsin. 2. Oʻzbekiston Respublikasi Moliya vazirligi (Guskova) magistral va xoʻjaliklararo kollektorlarni tuzatish va tozalash maqsadida aylanma mablagʻlarni toʻldirish uchun Melioratsiya va suv xoʻjaligi vazirligiga qoʻshimcha ravishda 110 mln. soʻm ajratsin.
VAZIRLAR MAHKAMASINING 1994 YIL 20 IYuNDAGI 309-SON QARORIGA OʻZGARTIRIShLAR KIRITISh TOʻGʻRISIDA
(resolution, 2000-09-21)

Respublikada tamaki bargi xarid qilish va uni fermintatsiyalashni tartibga solish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “OʻZBAT A.J.” Oʻzbekiston—Britaniya qoʻshma korxonasini tashkil etish toʻgʻrisida” 1994-yil 20-iyundagi 309-son qaroriga quyidagi oʻzgartirishlar kiritilsin: 12-bandning ikkinchi xatboshi oʻz kuchini yoʻqotgan deb hisoblansin; qarorga quyidagi mazmundagi 13-band qoʻshilsin: “1996-yildan boshlab, investitsiya dasturini amalga oshirish davrida “Oziqovqatsanoat” uyushmasining “Narziya” aksionerlik jamiyatiga tovar yetishtiruvchilardan har yili 9,6 ming tonna tamaki bargi xarid qilish yuzasidan kvota berilsin”; qarorning 13 va 14-bandlari tegishli ravishda 14 va 15-bandlar deb hisoblansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I.H. Joʻrabekov zimmasiga yuklansin.
1996-yilda boshoqli ekinlar doni yetishtirish va xarid qilish hajmlari toʻgʻrisida
(resolution, 2021-02-22)

Vazirlar Mahkamasi qaror qiladi: 1. “Oʻzistiqbolstat” davlat qoʻmitasi, Oʻzbekiston Respublikasi Qishloq xoʻjaligi vazirligi va Qishloq xoʻjaligi fanlar akademiyasining 1996-yilda ilovaga muvofiq hajmlarda boshoqli ekinlar doni yetishtirish boʻyicha takliflari qabul qilinsin. 1996-yilda don xarid qilish hajmlari uni yetishtirish hajmlarining 50 foiz darajasida tasdiqlansin. Belgilab qoʻyilsinki: amalda yigʻib olinadigan yalpi don hajmlaridan qatʼi nazar, don xarid qilish boʻyicha topshiriqlarning xoʻjaliklar tomonidan bajarilishi majburiydir; donning urugʻlik gʻamlangandan keyin qolgan qismi xoʻjaliklar tomonidan erkin narxlar boʻyicha sotiladi. 2. Boshoqli ekinlar doni uchun xarid narxlari oʻrtacha jahon narxlarining 60 foizidan kelib chiqqan holda belgilansin. Oʻzbekiston Respublikasi Moliya vazirligi Qishloq xoʻjaligi vazirligi, “Oʻzdonmahsulot” davlat korporatsiyasi va Tashqi iqtisodiy aloqalar vazirligi bilan birgalikda 1996-yil 1-maygacha jahon bozori konyukturasini hisobga olgan holda donning xarid narxlari boʻyicha takliflar kiritsin. 3. “Oʻzdonmahsulot” davlat korporatsiyasi Oʻzbekiston Respublikasi Qishloq xoʻjaligi vazirligi, Qoraqalpogʻiston Respublikasi Vazirlar Kengashi, viloyatlar va tumanlar hokimliklari bilan birgalikda 1996-yil 10-fevralgacha don xarid qilish yuzasidan xoʻjaliklar bilan shartnomalar tuzishni taʼminlasin. Xoʻjaliklarga xarid narxlarining kamida 40 foizi miqdorida avans toʻlasin. Oʻzbekiston Respublikasi Moliya vazirligi Markaziy bank va “Gʻalla-bank” bilan birgalikda xarid qilinadigan don uchun avans berish uchun zarur boʻlgan pul resurslarini qidirib topsin. 4. Qoraqalpogʻiston Respublikasi Vazirlar Kengashi va viloyatlar hokimliklari, Qishloq xoʻjaligi vazirligi, “Oʻzqishloqxoʻjaliktaʼminottuzatish” davlat-kooperativ qoʻmitasi va Oʻzbekiston Qishloq xoʻjaligi akademiyasi moʻljallangan hajmlarda boshoqli ekinlar doni yetishtirish uchun xoʻjaliklarni moddiy-texnika resurslari bilan taʼminlash boʻyicha zarur chora-tadbirlar koʻrsinlar. 5. Mazkur qarorning bajarilishini nazorat qilish Bosh vazirining birinchi oʻrinbosari I.H. Joʻrabekov zimmasiga yuklansin.